OSNOVNA ŠKOLA JURJA KLOVIĆA TRIBALJ

Tribalj 21

51243 Tribalj

Tribalj, 29. travnja 2025.

**ZAKLJUČCI**

**s sjednice Školskog odbora održane 29. travnja 2025. godine**

Prva konstituirajuća sjednica novog saziva Školskog odbora održana je u utorak 29. travnja 2025. godine s početkom u 18:00 sati.

Sjednici prisustvuje četiri (4) člana Školskog odbora: Martina Milčić Ajvaz, Oliver Šimčić, Sabina Mužević, Adrijana Gašparović Brnčić i ravnateljica Vilma Renate Car Katnić.

Sukladno čl. 43. stavak 3. Statuta Osnovne škole Jurja Klovića Tribalj Martina Milčić Ajvaz, kao najstariji član Školskog odbora, predsjedava konstituirajućoj sjednici do izbora predsjednika. Predsjedavateljica utvrđuje da je na sjednici prisutna većina članova školskog odbora, četiri člana, što je dovoljno kako bi se mogle donositi pravovaljane odluke te predlaže sljedeći dnevni red:

1. Konstituiranje Školskog odbora
2. III. Izmjene i dopune Statuta
3. Kadrovska problematika

Članovi Školskog odbora prihvatili su jednoglasno dnevni red sjednice.

Ad 1. Predsjedavateljica sjednice izvijestila je o provedenim izborima za članove Školskog odbora. Utvrđeno je da su za članove izabrani:

1. Martina Milčić Ajvaz

2. Oliver Šimčić

3. Sabina Mužević

4. Adrijana Gašparović Brnčić

Članovi Školskog odbora jednoglasno su prihvatili izvješće o izabranim članovima.

Budući da do današnjeg dana nisu imenovani članovi Školskog odbora od strane osnivača pristupilo se konstituiranju Školskog odbora zbog rokova propisanih zakonom i Statutom škole nakon što je imenovana većina članova Školskog odbora.

Predsjedavateljica sjednice izvršila je provjeru identiteta članova Školskog odbora te je mandat imenovanih članova verificiran odnosno potvrđen. Mandat traje četiri godine od dana konstituiranja Školskog odbora odnosno od 29. travnja 2025. godine.

Predsjedavateljica sjednice zamolila je prisutne članove Školskog odbora da predlože kandidata/kandidate za predsjednika Školskog odbora. Za predsjednicu Školskog odbora predložena je Martina Milčić Ajvaz, profesor pedagogije i informatike. Za pedagoginju Martinu Milčić Ajvaz jednoglasno su glasala sva četiri (4) prisutna člana Školskog odbora koja je nakon izbora nastavila sa vođenjem sjednice. Školski odbor donio je Odluku o imenovanju predsjednice Školskog odbora. Izbor zamjenika predsjednika Školskog odbora izvršit će se na sjednici kada u Školski odbor budu imenovani članovi osnivača Škole.

Članovi Školskog odbora jednoglasno su potvrdili Izvješće o imenovanim članovima Školskog odbora, verificirani su članovi Školskog odbora i donesena je jednoglasna Odluka o imenovanju predsjednika Školskog odbora.

Ad 2. Školski odbor je jednoglasno prihvatio prijedlog Izmjena i dopuna Statuta.

Ad 3. Školski odbor je jednoglasno dao suglasnost za zapošljavanje Štefice Knez na radno mjesto spremačice na neodređeno nepuno radno vrijeme i Jasminke Knez na radno mjesto spremačice na određeno nepuno radno vrijeme.

Sjednica je završila u 18:30 sati.

Zapisničar: Predsjednica Školskog odbora:

Denis Hreljac Martina Milčić Ajvaz, prof.